open-index/open-wikipedia-markdown huggingface dataset:
Mihhail Ananitsch

**Mihhail (Mihkel) Ananitsch** VR I/3 (vene Михаил Михайлович Ананич; 19. oktoober 1888 Minski kubermang – 18. mai 1932 Tallinn) oli Venemaa keisririigi ja Eesti mereväelane (mereväekapten).

Mihhail Ananitsch sai hariduse Mogiljovi Gümnaasiumis (1905). Lõpetanud 1909. aastal mereinseneride kooli Kroonlinnas teenis ta I maailmasõja ajal soomusristlejal Rjurik ja hiljem vahilaevade divisjonis. Vabadussõjas teenis Eesti laevastiku vaneminsener-mehaanikuna.

Ananitsch on maetud Tallinna Kaitseväe kalmistule.

## Viited
Toonvõll

**Toonvõll** on pöörlev võll magnetofoni lindi ühtlase liikumiskiiruse tagamiseks salvestamisel ja salvestise taasesitamisel. Ühtlase liikumiskiiruse saavutamiseks on tavaliselt toonvõlli teises otsas massiivne hooratas. Mobiilsetel magnetofonitel kasutati güroskoopefektist tingitud moonutuste vähendamiseks vastassuunas pöörlevate hoorataste süsteemi.

## Ajalugu
Esimestel magnetofonitel toonvõll puudus ja lindi liikumiskiirus polnud kogu lindi ulatuses ühesugune. Selliseid linte sai taasesitada üksnes sama tüüpi magnetofonitel millel need olid salvestatud ja neid polnud võimalik mehaaniliselt monteerida. Hilisematel lint- ja kassettmagnetofonitel kasutati kõigil toonvõlle. Sarnaseid võlle kasutati ka filmiprojektoritel ja videomagnetofonitel.
Oiva Lohtander

**Oiva Orvo Arvid Lohtander** (sündinud 15. aprillil 1942 Vilppulas) on soome näitleja ja lavastaja.

Ta on näidelnud paljudes telefilmides ja -sarjades, kuuldemängudes ja filmides. 

Ta on töötanud näitlejana mitmes teatris, sealhulgas Espoo Linnateatris ja Tampere Teatris.
Arttu Kapulainen

**Arttu Anton Juhana Kapulainen** (sündinud 18. märtsil 1981) on soome näitleja.

Kapulainen mängis esimest korda filmis juba 5-aastaselt.  Kapulainen sai kevadel 2011. aastal teatrikunsti magistrikraadi. Oma rolliga filmis "Tomas" võitis ta Jussi auhinna parima debüüdi eest.

## Valitud filmograafia

* Koiravarkaat (1994)
* Tomas (1996)
* Sairaan kaunis maailma (1997)
* Häjyt (1999)
* Rukajärven tie (1999
* Kylmäverisesti sinun (2000, telesari)
* Bad Luck Love (2000)
* Kahlekuningas (2002)
* Pahat pojat (2003)
* Juoksuhaudantie (2004
* Caasha (2005)
* Täällä Pohjantähden alla (2009)
* Taivaan tulet (2011, telesari)
* Moska (2011, telesari)

## Isiklikku
Arttu Kapulainen on näitleja Leena Uotila ja näitekirjanik Henri Kapulaineni poeg. Ta on kunstnik Annu Kapulaineni vend.
Dome Karukoski

**Thomas August George Karukoski** (sündinud 29. detsembril 1976 Nikosias) on soome filmirežissöör.

Karukoski kunstnikunimi **Dome** on klassiõelt saadud hüüdnimi.

Detsembris 2013 valis USA meelelahutusajakiri Variety Karukoski üheks viimase kümnendi paeluvamaks režissööriks (kategoorias "10 Directors to Watch"). Karukoski on esimene soomlane, kes sellesse nimekirja on jõudnud. Tema esimene Hollywoodis tehtud teos on mängufilm "Tolkien", mis jutustab kirjanik J. R. R. Tolkieni noorusaastaist.

## Elukäik
Karukoski on sündinud Küprosel. Kui ta oli viieaastane, kolis tema pere Soome. Kuna Karukoskit kiusati koolis, on ta hiljem osalenud mitmes koolikiusamise vastases projektis.

Tema ema on soome ajakirjanik Ritva Karukoski ning isa ameerika näitleja ja luuletaja George Dickerson, kes on mänginud muu hulgas filmides "Cutteri kättemaks" (1981), "Psühho II" (1983), "Blue Velvet" ja "Sinisem oli öö" (1986) ning telesarjas "Hill Street Blues".

## Filmograafia
### Filmid
* "Tyttö sinä olet tähti" (2005)
* "Tummien perhosten koti" (2008)
* "Kielletty hedelmä" (2009)
* "Polaarjoone sangarid" (2010)
* "Burungo" (2011)
* "Leijonasydän" (2013)
* "Mielensäpahoittaja" (2014)
* "Tom of Finland" (2017)
* "Tolkien" (2019)

### Seriaalid
* "Suojelijat" (osad 2 ja 5, 2008)
* "Veljet" (2008)
* "Maailmanparantaja" (2011)

### Muusikavideod
* YUP – "Päivä kerrallaan" (2004)
* Jenni Vartiainen – "Tunnoton" (2007)
* "Live Aid Uusi Lastensairaala" 2017 – "Lohtu" (2014)

## Kirjandus
* Kinnunen, Kalle – Rämö, Matti. *Hymypoika: Dome Karukosken tie Lepsämästä Hollywoodiin*. Helsingi, Otava, 2020. .

## Välislingid
* What's being filmed in Liverpool – Lord of the Rings origins film takes to city streets / Liverpool Echo, oktoober 0217
* Piret Kooli. Dome Karukoski: vaatan maailma juurtetu pilguga Eesti Päevaleht / LP, 15. mai 2015
* Piret Kooli. Tom of Finlandi režissöör: püüan kõike näha läbi headuse prisma, Soome Instituut, veebruar 2017
Maaelu

**Maaelu** on inimeste elu maal, s.o väljaspool linnu, ja kõik, mis seda kas positiivses või negatiivses mõttes mõjutab: elamistingimused, töötamis- ja teenimisvõimalused, ettevõtluse arendamise eeldused maal, võimalus lapsi koolitada väljaspool linnu, saada arstiabi, liikumisvõimalused, haridusliku enesearendamise ja kultuurielust osavõtu võimalused jne.

## Vaata ka
*Maaelu arendamine
*Linnaelu

## Viited
Jussi (auhind)

**Jussi** on Soome filmiauhind, millega tunnustatakse parimaid soome filme ja nende tegijaid. 
Jussi on üks Euroopa vanemaid filmiauhindu.

## Ajalugu

Auhind on Jussi nime kandev 28,5 cm kõrgune kipskuju, mille autor on skulptor Ben Renvall. 

Esimest korda jagati Jussisid 16. novembril 1944 Helsingi restoranis Adlon toimunud auhinnagalal. 

Varasematel aastatel on Jussisid antud ka välismaalastele, näiteks aastal 1974 sai Jussi omanikuks Charlie Chaplin.

## Tänapäev

Pidulik auhinnatseremoonia toimub iga aasta alguses. 

Praegu jagatakse auhindu 15 põhikategoorias. 

Kui varem auhinnati vaid mängufilme ja nende tegijaid, siis 1985. aastal ja alates 2002. aastast siiani valitakse võitja ka parima dokumentaalfilmi kategoorias.

## Auhinna saajate valimine

Auhinna saajad valib Soome elukutseliste filmindustöötajate ühing Filmiaura. 

Võitjate väljaselgitamine toimub kahes voorus: kõigepealt valib 16 filmiasjatundjast koosnev kohtunikekogu iga kategooria kolm paremat, mille seast valib auhinnavõitjad Filmiaura ülejäänud liikmeskond ehk umbes 260-liikmeline žürii. Hääletus on salajane.

## Vaata ka
* Oscar
* Euroopa filmiauhind
* Briti Filmi- ja Telekunsti Akadeemia auhinnad
* Briti sõltumatu filmiauhind
* Põhjamaade Nõukogu filmiauhind
* Kuldgloobus
* Kuldne Palmioks
* Kuldne Vaarikas

## Viited
Jaan Aiaots

**Jaan Aiaots** (sündinud 13. jaanuaril 1953 Hagudis) on Eesti põllumajandustegelane ja poliitik.

Jaan Aiaots on lõpetanud Hagudi 8-klassilise kooli ja Kohila Keskkooli. 1976. aastal sai ta Eesti Põllumajandusakadeemiast agronoomidiplomi. Töötas aastatel 1976–1990 Adavere näidissovhoosis agronoomina, osakonnajuhatajana ja direktori asetäitjana. 1990–1993 oli ta Esku sovhoosi esimene ja viimane direktor.

Aastatel 1994–2003 töötas Jaan Aiaots Jõgeva maavalitsuses maamajandusosakonna juhatajana ja majandusosakonna juhataja kohusetäitjana.

Ta oli aastatel 1994–2003 Põltsamaa vallavolikogu esimees ning valiti Põltsamaa linnavolikokku 2005. ja 2009. aastal.

Aastatel 2003–2017 oli ta Põltsamaa linnapea.

Jaan Aiaots kuulus 3. juulini 2011 Eestimaa Rahvaliitu. 24. novembrist 2011 on ta Sotsiaaldemokraatliku erakonna liige.

## Tunnustus
*2006 Valgetähe IV klassi teenetemärk
*2011 Jõgevamaa Kuldrist

## Viited

## Välislingid
*Endisest rahvaliitlasest Jaan Aiaotsast sai sotsiaaldemokraat.
*Põltsamaa linnapeaks valiti 17 poolthäälega Jaan Aiaots
Bombardier Flexity

**Flexity** on Kanada rongi- ja lennukitootja Bombardier' tramm, firma tuntuim toode.

## Berliin
Berliini linnatranspordifirma BVG on tellinud lisaks praegu käigus olevatele Flexity Berlinidele 2017. aastaks veel 39 Flexity trammi, et asendada praegused Tatra trammid.
Toivo Kroon

**Toivo Kroon** (sündinud 15. märtsil 1957 Võrus) on Eesti veterinaar ja omavalitsuspoliitik.

Ta on Põltsamaa linnavolikogu liige ja oli volikogu esimees aastatel 2005–2009.

Toivo Kroon on lõpetanud Friedrich Reinhold Kreutzwaldi nimelise Võru 1. Keskkooli ja Eesti Põllumajanduse Akadeemia. Töötanud veterinaararstina Võru rajooni Sõmerpalu sovhoosis, Paide rajooni Kalevipoja kolhoosis ja Jõgeva rajooni Pajusi kolhoosis.

Aastatel 1990–1992 töötas ta Soomes põllumajandusettevõttes. Hiljem oli ta Põltsamaa aktsiaseltsi Hunt jahi- ja kalandustarvete kaupluse juhataja. 1995. aastast 2006. aastani oli OÜ Glasmir kaupluste juhataja. Seejärel asus Kroon tööle Jõgeva maavalitsuses arendusspetsialistina.

Toivo Kroon on valitud Põltsamaa linna volikokku 2002. ja 2005. aastal. 2009. aastast on ta volikogus asendusliikmena.

Kroon on olnud Jõgevamaa Arendus- ja Ettevõtluskeskuse nõukogu esimees.

## Viited
Tiit Kulu

**Tiit Kulu** (sündinud 26. juulil 1943 Võhmanõmme külas Põltsamaa vallas Viljandimaal) on Eesti poliitik.

Kulu lõpetas 1962. aastal Põltsamaa Keskkooli ja 1967. aastal Eesti Põllumajandusakadeemia põllumajanduse mehhaniseerimise erialal. Ta asus 1968. aastal tööle Martin Lillevere nimelises kolhoosis peainsenerina, aastatel 1978–1989 oli ta selle kolhoosi esimees.

Aastatel 1993–1996 oli Tiit Kulu Põltsamaa vallavanem. Alates 1999. aastast kuulub ta Põltsamaa linnavolikokku (2009. aastast asendusliikmena). 

Ta oli Põltsamaa abilinnapea aastatel 1997–2008.

Ta kuulus 2. septembrist 1994 kuni 8. detsembrini 2011 Eestimaa Rahvaliitu. 8. detsembrist 2011 kuulub ta Isamaa ja Res Publica Liitu.

## Tunnustus
*1980 Eesti NSV teeneline insener
*2010 Jõgevamaa Hõberist 
*2014 Põltsamaa linna aukodanik

## Isiklikku
Tema vend on tehnikateadlane Priit Kulu.

## Viited
BVG

**BVG** (Berliner Verkehrsbetriebe) on Berliini linnatranspordifirma, mis hoiab käigus metrood, tramme, busse ja laevu. Lisaks korraldab linnaliiklust Deutsche Bahnile kuuluv S-Bahn Berlin GmbH.
S-Bahn Berlin

**S-Bahn Berlin GmbH** on Deutsche Bahnile kuuluv firma, mis korraldab Berliini linnarongiliiklust.

## Vaata ka
* Berliini linnaraudtee
Sergi Danõltšenko

**Serhi Petrovõtš Danõltšenko** (ukraina keeles **Сергій Петрович Данильченко**; sündinud 27. aprillil 1974 Harkivis) on Ukraina endine poksija.

## Harrastajana
Ta oli Ukraina meister kukk-kaalus (kuni 54 kg) vähemalt 2001. aastal.

Ta sai kukk-kaalus (kuni 54 kg) 2000. aasta Sydney olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Raimkul Malahbekovile (Venemaa).

Ta sai kukk-kaalus (kuni 54 kg) 11. maailmameistrivõistlustel (Belfast, 2001) pronksmedali, kaotades poolfinaalis hilisemale kuldmedalivõitjale ja maailmameistrile Guillermo Rigondeaux'le (Kuuba)..

Danõltšenko võitis kukk-kaalus (kuni 54 kg) 32. Euroopa meistrivõistlustel (Minsk, 1998) kuldmedali ja tuli Euroopa meistriks. 

## Elukutselisena
Ta poksis elukutselisena 15. juunil 2002 ja 20. märtsil 2003 ning võitis esimese kohtumise punktidega ja kaotas teise kohtumise tehnilise nokaudiga.

## Viited

## Välislingid
* 
*Serhi Danõltšenko lehel ''BoxRec''. Inglise keeles
Esquiva Florentino

**Esquiva Falcão Florentino** (sündinud 12. detsembril 1989 Vitórias Espírito Santo osariigis) on Brasiilia poksija.

Ta sai keskkaalus (kuni 75 kg) 16. maailmameistrivõistlustel (Bakuu, 2011) pronksmedali, kaotades poolfinaalis hilisemale hõbemedalivõitjale Ryōta Muratale (Jaapan).

## Viited

## Välislingid
Meeskonnatöö

**Meeskonnatöö** on töö organiseerimise viis, mille puhul kõigi vajalike erialade esindajaist koosnevat otsustusmeeskonda juhib üks kas sama või kõrgema astme juht.

Kõige edukamaks peetakse meeskonnatööd tipp- ja keskastme juhtide tasandil, erandjuhtumeil ka madalamal tasandil.

Optimaalseks otsustusmeeskonna suuruseks peetakse umbes kuut liiget.

## Meeskonnatöö eelised ja puudused
Meeskonnatöö peamised eelised on, et saab

* arvestada iga liikme eriteadmisi,
* maksimaalselt ära kasutada töötajate oskusi,
* korrigeerida varem püstitatud eesmärke,
* tagada, et kogu meeskond töötab sama eesmärgi saavutamise nimel.

Meeskonnatöö puudused on, et

* aega kulub rohkem, kui tippjuhi ainuotsustamisel,
* võidakse juhinduda ühistest eelarvamustest,
* osa aega kulub omavahelise suhete selgitamiseks,
* ei ole kasutatav kriisiolukordades.

## Meeskonnatöö tugevdamine
Ühiste tegevuste läbiviimisel meeskonnas on mitmeid olulisi eesmärke, mis aitavad parandada meeskonna sünergiat. Nendeks eesmärkideks on näiteks suhtlemise parandamine, probleemilahendusoskuste arendamine, motivatsiooni tõstmine ja loovusele julgustamine. Sageli vabas õhkkonnas läbimängitud olukorrad nõuavad koostööd ja argumenteerimist ning nendest hetkedest õpitud oskused peegelduvad edaspidi ka igapäevatöös. Just seetõttu on soovituslik vähemalt korra kvartalis läbi viia meeskonnategevusi nagu näiteks meeskonnamängud kontoris või matkajuhiga matk looduses.

## Viited
Trey Hardee

**James Edward Hardee** (sündinud 7. veebruaril 1984 Alabama osariigis Birminghamis) on endine USA kümnevõistleja. 

2009. aasta kergejõustiku maailmameistrivõistlustel Berliinis tuli Hardee kümnevõistluses maailmameistriks. 2010. aasta sisemaailmameistrivõistlustel Dohas võitis ta seitsmevõistluses hõbemedali. 2011. aasta MM-il Daegus tuli ta teist korda kümnevõistluse maailmameistriks. 2012. aasta suveolümpiamängudel Londonis võitis ta Ashton Eatoni järel hõbemedali.

USA meistriks tuli Hardee kümnevõistluses aastatel 2009, 2014, 2015 ja 2017.

## Saavutused
### [[Suveolümpiamängud|Olümpiamängud]]el

* 2012  Londonis 
** hõbemedal kümnevõistluses 8671

### [[Kergejõustiku maailmameistrivõistlused|Maailmameistrivõistlustel]]

* 2009  Berliinis 
**  **maailmameister** kümnevõistluses 8790
* 2011  Daegus 
**  **maailmameister** kümnevõistluses 8607

### [[Kergejõustiku sisemaailmameistrivõistlused|Sisemaailmameistrivõistlustel]]

* 2010  Dohas
**  hõbemedal seitsmevõistluses 6124

## Isiklikud rekordid

## Välislingid
* Trey Hardee koduleht
*
Meetmed

**Meetmed** (ainsuses **meede**; inglise *measures*, *steps*) on abinõud, mida rakendatakse ehk võetakse tarvitusele mingi soovitud tulemuse saavutamiseks või soovimatu ärahoidmiseks. Omavahel seotud meetmete kogumit nimetatakse **meetmestikuks**.

## Viited
Heinrich Fabricius noorem

**Heinrich Fabricius** (Tallinn – 1657 Tartu) oli Liivimaa vaimulik.

Heinrich Fabricius noorem sündis kirikuõpetaja, Heinrich Fabricius vanema perekonnas.  Oletatavasti pärines Fabriciuse isa Erfurdist. Ta immatrikuleeriti Erfurdi ülikooli usuteadukonda 1603. aastal. Esialgu teenis noor Heinrich ohvitserina Fahrensbachi rügemendis. 

Aastatel 1630–1634 oli Fabricius Kambja koguduse õpetaja. Aprillis 1634 suri Fabriciuse isa. Ajutiselt teenis Fabricius Äksi kogudust ning 1637–1642 oli ta Otepää ja 1642–1657 Karula koguduse õpetaja. Heinrich Fabricius suri katku.

## Viited
Helje Tamme

**Helje Tamme** (sündinud 19. aprillil 1953 Vetepere külas) on pedagoog ja Põltsamaa omavalitsuspoliitik.

Tamme lõpetas 1979. aastal Tallinna Pedagoogilise Instituudi koolieelse pedagoogika ja psühholoogia õpetajana ning koolieelse kasvatuse metoodikuna. Ta töötas Viisu, Puurmani, Adavere lasteaia kasvatajana ja Põltsamaa lastepäevakodu nr 2 juhatajana. Aastast 1981 on ta Põltsamaa Lasteaia Tõruke juhataja.

Tamme oli aastatel 1993–2013 Põltsamaa linnavolikogu liige.

## Viited
Charles-André Merda

**Charles-André Merda**, alates 19. märtsist 1808 parun **Meda**; (10. jaanuar 1770 – 8. september 1812) oli Prantsusmaa sõjaväelane (brigaadikindral).

1794. aastal osales ta Maximilien Robespierre'i arreteerimises (enda väitel laskis ta Robespierre'i lõualuu puruks).

Ta hukkus enne Borodino lahingut 5. septembril 1812 saadud kehavigastuste tagajärjel.

8. septembril 1812 anti talle postuumselt brigaadikindrali auaste.

## Tunnustus
*Auleegioni ohvitser (10. mai 1807)

## Välislingid
*http://impereur.blogspot.com.ee/2013/09/charles-andre-merda-1770-1812.html
*http://www.frenchempire.net/biographies/merda/
*Tinasõdur
Margus Ääremaa

**Margus Ääremaa** (sündinud 1. novembril 1956 Kiviõlis) on Eesti pedagoog, ettevõtja ja Põltsamaa omavalitsuspoliitik.

Ta õppis aastatel 1964–1975 Püssi Keskkoolis ja 1980–1984 Tartu Riiklikus Ülikoolis kehakultuuri.

Töötas aastatel 1980–1996 Põltsamaa Ühisgümnaasiumis kehalise kasvatuse ja tööõpetuse õpetajana. 

1996. aastast on ta trükiettevõtte OÜ Vali Pressi müügidirektor. 2007. aastal kuulus talle ettevõttest 22,1%.

Ta on Põltsamaa linnavalitsuse liige. Kuulub 17. oktoobrist 2001 Isamaa ja Res Publica Liitu. 

## Viited
Werner Jaeger

**Werner Wilhelm Jaeger** (30. juuli 1888 Lobberich – 19. oktoober 1961 Cambridge, Massachusetts) oli saksa klassikaline filoloog. 

1936. aastast elas ta Ameerika Ühendriikides. Tema peateos on 1934–1947 kolmes köites ilmunud "Paideia. Die Formung des griechischen Menschen".

## Tunnustus
Werner Wilhelm Jaeger valiti 1944. aastal Ameerika Filosoofiaseltsi liikmeks.

## Teoseid
* *Studien zur Entstehungsgeschichte der Metaphysik des Aristoteles*, Berlin 1912
* *Nemesius von Emesa. Quellenforschungen zum Neuplatonismus und seinen Anfängen bei Poseidonios*, Berlin 1914
* *Aristoteles. Grundlegung einer Geschichte seiner Entwicklung*, Berlin 1923
* *Paideia. Die Formung des griechischen Menschen*, Berlin 1934–1947
* *Humanistische Reden und Vorträge*, Berlin 1937
* *Diokles von Karystos*, Berlin 1938
* *Demosthenes*, Berlin 1939
* *Die Theologie der frühen griechischen Denker*, Stuttgart 1953
* *Das frühe Christentum und die griechische Bildung*, Berlin 1963
* *Scripta Minora*, Roma 1969
* *Humanismus und Theologie*, Heidelberg 1960
* *Gregor von Nyssas Lehre vom Heiligen Geist*, Leiden 1966
* *Five Essays*, Montreal 1966 (koos W. Jaegeri bibliograafiaga)

## Välislingid
*Wolfgang Schadewaldt: Werner Jaeger 1888–1961 (1962 peetud mälestuskõne)
*Werner Jaeger Nettetali Werner Jaegeri nimelise gümnaasiumi lehel (lühike elulugu, W. Jaegeri 1959. aasta kõne tekst ja helisalvestis)
Johann Printz

**Johann Printz** (suri 1657) oli Liivimaa vaimulik.

Printz sündis Västergötlandis Rootsis. Ta immatrikuleeriti Greifswaldi ülikooli usuteadukonda 1618. a. 

Ta oli aastatel 1626–1657 Kambja koguduse õpetaja. Tema ametiajal taastati Liivi sõjas kannatanud Kambja kirik. Johann Printz suri just siis, kui Tartut laastas katk. 

Johann Printzi head eesti keele oskust võib järeldada Koivaliina eestlaste palvest 1643. aastal. Nimelt koosnes Koivaliina kihelkond nii läti kui eesti keelt kõnelevatest inimestest. Nende õpetaja Georg Lembken jutlustas kordamööda eesti ja läti keeles, kuid läks 1643. aastal Otepää kogudust teenima. Koivaliinlased seisid küsimuse ees: kust leida õpetaja, kes oskaks nii eesti kui läti keelt. Kambja õpetaja Johann Printz oskas eesti keelt ja koivaliinlased uskusid, et ta suudab ka läti keele ära õppida. Õpetaja Printz siiski kutset vastu ei võtnud ja jäi Kambjasse. Koivaliina asus teenima värskelt Tartu ülikooli lõpetanud Michael Hochenius. Hiljem lahendati probleem koguduse jagamisega lätikeelseks Koivaliina ja eestikeelseks Hargla koguduseks. 

## Viited
Mis juhtus Andres Lapeteusega?

**"Mis juhtus Andres Lapeteusega?"** on Tallinnfilmis 1966. aastal valminud film, mille lavastas Grigori Kromanov. Film põhineb Paul Kuusbergi romaanil "Andres Lapeteuse juhtum" (1963) ning Kuusberg oli ka filmi stsenarist. 

Kuigi romaan tekitas ilmumise järel vastakaid arvamusi ning ka filmi loomisel oli nii toetajaid kui vastaseid, kirjutas Kuusberg siiski stsenaariumi valmis. Ometigi lükkas NSV Liidu Riiklik Kinokomitee selle tagasi ning kiitis pärast konsultatsioone EKP Keskkomiteega heaks alles järgmise, täiendatud variandi. Kromanovi jaoks sai sellest filmist mängufilmidebüüt. 

Filmi võeti enamjaolt kiitvalt vastu. Arvustustes rõhutati režissööri ühtlast stiili, filmi terviklikkust ja huvitavat montaažilahendust. See oli ENSV-s esimene mängufilm, mis oli keelatud alla 16-aastastele kinokülastajatele. 

## Osades
*Einari Koppel – Andres Lapeteus
*Ita Ever – Helvi Kaartna
*Heino Mandri – Oskar Põdrus
*Uno Loit – Lauri Roogas
*Kaljo Kiisk – Ants Pajuviidik
*Rein Aren – Viktor Haavik
*Ada Lundver – Reet Lapeteus 

## Välislingid
*Õie Orav. "Mis siis juhtus Andres Lapeteusega?". Maaleht, 2. aprill 2011
*Eva Näripea. "Film, ruum ja narratiiv: "Mis juhtus Andres Lapeteusega?" ning "Viini postmark"". Eesti Keele Instituut
Zainsk

**Zainsk** (tatari keeles **Зәй**, **Zəy**) on linn Venemaa Tatarstani Vabariigis. 
Asub Tatarstani idaosas Zai jõe ääres, 287 kilomeetrit pealinnast Kaasanist. 

Linn tekkis 1656 valminud kindluse juurde. 1978 sai linnaõigused.

2010. aasta rahvaloenduse andmetel oli Zainski elanikest tatarlasi 51,4%, venelasi 45,3% ja tšuvašše 1,1%.

Linnas asub Zainski soojuselektrijaam.

## Välislingid
*http://www.zainsk.ru/
Krüüdneri abikirik

**Krüüdneri abikirik** on Kambja koguduse endine abikirik, mis asub Kanepi vallas Sulaoja külas (Krüüdnerist umbes 5 km kaugusel).

Kiriku ehitas Kambja kihelkonna lõunapiirile kolme kihelkonna (Kambja, Kanepi ja Otepää) piirimaile Krüüdneri mõisa omanik von Maydell. Parun kinkis kirikule oreli, paruni proua aga kroonlühtri ja altaripildi. Abikirik pühitseti 2. oktoobril 1904 (19. septembril 1904 vkj).

Kiriku tegevust korraldas kohalik vennastekogudus, kuus korda aastas käis seal teenimas Kambja koguduse õpetaja, lisaks käisid teenimas Kanepi ja Otepää koguduse õpetaja (kumbki üks kord aastas).

Viimased jumalateenistused Krüüneri abikirikus pidas 1950. aastatel õpetaja Harald Tammur. Seejärel võeti pühakoda koguduselt ära ja muudeti kolhoosi laoruumiks. Krüüdneri abikiriku altar asub praegu Kambja kirikus ja positiivorel Nõo kirikus. 2001. aastal tagastati hoone Kambja kogudusele.

## Kirjandus
*Kristjan Luhamets. Kambja kihelkonna ajalugu. Tartu: Ilmamaa, 2011.

## Välislingid
* Krüüdneri kirikust Valgjärve valla arengukavas (lk. 12)
Kaluri tänav (Tartu)

**Kaluri tänav** (saksa keeles *Fischerstraße*) on tänav Tartu kesklinnas.

Tänav algab Soola tänavalt ja lõpeb Väike-Turu tänaval ning on ligikaudu 400 meetri pikkune.

Tänava algusosa vastas Soola tänava ääres asub Tartu bussijaam ja tänava lõpuosas teaduskeskus Ahhaa.

Tänava äärde jääb ainult üks selle tänava nimega katastriüksus – ärihoone aadressil Kaluri 2.

Kaluri tänaval asus Tartu Linnahaigla hoone, kus on ka tegutsenud Tartu Naisühingu käsitöökool, Tartu tööbörs ja muud asutused.

## Viited
Uržum

**Uržum** (mari keeles Вӱрзым ja Ӱржӱм) on linn Venemaal Kirovi oblastis, Uržumi rajooni keskus. Asub Uržumka jõe ääres.

Uržumi on esmamainitud 1554. aastal maride linnana. Linnaõigused sai 1796. aastal.

Uržumis on sündinud Sergei Kirov.

## Viited

## Välislingid

*http://www.urzhum.ru/
Ants Kuul

**Ants Kuul** (sündinud 3. juulil 1937 Tartus) on endine veterinaararst ja Põltsamaa omavalitsuspoliitik.

Ants Kuul on lõpetanud Tartu 3. 7-klassilise kooli ja Tartu raudteetehnikumi. 1965. aastal lõpetas ta Eesti Põllumajandusakadeemia veterinaariateaduskonna. 1972–1975 õppis Moskvas Üleliidulise Eksperimentaalse Veterinaaria Instituudis aspirantuuris. Sai 1976. aastal veterinaariateaduste kandidaadiks.

Ants Kuul töötas 1975–1976 Gagarini-nimelises seakombinaadis laborijuhatajana, 1976–1989 Jõgeva rajooni Rahva Hääle kolhoosis peaveterinaararstina ja 1989–1999 Jõgeva maakonna vetlabori juhatajana.

Ants Kuul oli aastail 1996–1999 Põltsamaa linnavolikogu esimees. Volikogusse kuulus ka aastail 1999–2001.

## Viited
Nokia 7710

**Nokia 7710** on Nokia mobiiltelefon aastast 2004, mis põhines ilmumata jäänud Nokia 7700-l. Sellel on puutetundlik ekraan ja tegemist oli esimese ja seni ainsa nutitelefoniga, mis kasutas Series 90 graafilist kasutajaliidest Symbian OS-iga.

Telefonil on kaamera, MP3-mängija ja Bluetooth.
Kuldīga ordulinnus

**Kuldīga ordulinnus** (saksa keeles *Jesusburg*, *Goldingen*, läti keeles *Kuldīgas viduslaiku pils*) oli algselt aastatel 1242–1245 ehitatud Saksa ordu Liivi ordu haru ordulinnus Kuramaal (läti keeles *Kurzeme*), tänapäeva Kuldīga linnas.

## Linnuseehitus
Linnuse ehitust alustati 1242. aastal Liivi ordu maameistri Dietrich von Grüningeni juhtimisel endise kurelaste (lätipäraselt *kuršide*) Kuramaa vallutamise ajal mahapõletatud puidust linnuse asemel Venta jõe vasakule kaldale ning lõpetati 1245. aastal. Varasem kurelaste Veckuldīga linnamägi asus Kuldiga linna keskusest 3,5 km kaugusel, kohas, kus Kuldiga jõgi voolab Ventasse.

## Loss halduskeskustena
Järgnevalt kujunes ordulinnuse ümber asula ja linn ning 1368. aastast kuulus Kuldīga ka Hansa Liitu.

Kuldīga (*Goldingen*) oli Liivi ordu  Kuldīga komtuurkonna komtuuride residents.

Kuldīga (*Goldingen*) oli ka algselt Kuramaa hertsogkonna pealinn,  aastatel 1596–1616, enne pealinna üleviimist Miitavisse, loss aga Kuramaa hertsogi residents.

Linnuse lammutasid Rootsi väed Põhjasõja ajal.

## Vaata ka
*Kurelased
*Liivi ristisõda
*Kuldīga komtuur
*Kuldīga komtuurkond
*Kuldīga komtuurkonna ametnike loend
*Kuramaa hertsog
*Kuramaa hertsogiriik
*Kuramaa kubermang
Kristiina Brask

**Kristiina Maria Brask** (sündinud 2. juunil 1990) on Soome poplaulja. 

Ta oli lauljate võistlusliku telesaate "Idols" kolmanda hooaja finalist. Ta sai Anna Abreu ja Ari Koivuneni järel kolmanda koha.

Varsti pärast saates osalemist sõlmis ta plaadilepingu Helsinki Music Companyga. Tema debüütalbum "Silmät sydämeeni" ilmus 2007. aasta novembris. Tema teine album "Kuivilla susta" ilmus 9. septembril 2009.

Brask armastab jäähokit.

## Diskograafia

### Albumid
* Silmät sydämeeni
* Kuivilla Susta 

### Singlid
* Nyt mä meen 
* Silmät sydämeeni
* Pilvet valmiina
* Liian kaukana
* Kuivilla susta
* Happee, hoitoo ja empatiaa
* F32
Ilkka Jääskeläinen

**Ilkka Aaron Jääskeläinen** (sündinud 10. novembril 1979 Hämeenlinnas) on soome laulja. 

Ta võitis "Idolsi" teise hooaja.

## Diskograafia

### Albumid

* "Idols: Finalistit 2005" (2005)
* "Vuosisadan rakkaustarina" (2006)

### Singlid

* "Unohda en" (2006)
* "Soita"
* "Vuosisadan rakkaustarina" (2006)
Kemopetrol

**Kemopetrol** on 1998. aastal asutatud Soome ansambel. Ansambli nimi tuleb Tšehhi jäähokimeeskonna Chemopetrol Litvínov nimest.

## Diskograafia
### Singlid
* Child Is My Name (1999)
* Tomorrow (2000)
* African Air (2000)
* Disbelief (2000)
* Saw It on TV (2002)
* Goodbye (2002)
* My Superstar (2004)
* Planet (2006)
* Already Home (2006)
* Overweight & Underage (2006)
* Changing Lanes (2011)
* I Can See Across the World! (2023)
* Are You Coming Home? (2024)
* Something’s Got to Change (2024)

### Albumid
* Slowed Down (2000)
* Slowed Down &mdash; Special 2CD Edition (2001)
* Everything’s Fine (2002)
* Play For Me (2004)
* Teleport (2006)
* A Song & A Reason (2011)
* Engine (2025)
Teadusmalev

**Teadusmalev** on 2012. aasta suvel loodud koolinoorte suvemalev, mis pakub õpilastele võimalust teenida taskuraha Eesti tudengisatelliidi programmi teadustöös osaledes. 

Teadusmaleva idee autor ja algataja on Tartu Ülikooli õppejõud ja Tartu Observatooriumi vanemteadur Mart Noorma koos kaastöötajatega. 

## Kontseptsioon
Teadusmaleva eesmärgiks on anda teadushuvilistele koolinoortele võimalus isikliku kogemuse kaudu tutvuda teadlase elukutsega. Erinevalt töövarju programmist ja individuaalset uurimistööst laboris töötavad Teadusmalevas osalejad iseseisva uurimisrühmana, otsides ühiselt lahendusi juhendajate antud uurimisküsimusele. Uurimistöö edasiste etappide planeerimine, võrdse tööjaotuse korraldamine, vaheküsimuste tõstatamine ja lahenduste otsimine toimub malevlaste initsiatiivil ning maleva juhendajad sekkuvad protsessi ainult malevlaste esitatud küsimuste lahendamiseks. Teadusmalev kestab kogu suvevaheaja. 

2015. aastast toetab Teadusmaleva läbiviimist Tartu Hansa Rotary klubi, makstes osalevatele noortele stipendiumi. Stipendiumi maksmiseks vajalik raha kogutakse heategevuskontsertide korraldamisega.  2017. aastal lisandus toetajate hulka Tartu Toome Rotary Klubi.

## Osalejad ja eesmärgid

2012. aasta suvel oli Teadusmaleva meeskonna ülesandeks katsetada Eesti tudengisatelliidi ESTCube-1 elektromagnetitel põhinevat pööramissüsteemi magnetvälja simulaatoris laboritingimustes.

Teadusmaleva vanem oli 2012. aastal Jaan-Eerik Past (Edinburghi Ülikool). Teadusmaleva meeskond 2012: Timothy Henry Charles Tamm (Gustav Adolfi Gümnaasium), Jürgen Laks (Tartu Kommertsgümnaasium), Siim Kurvits (Hugo Treffneri Gümnaasium), Mats Mikkor (C. R. Jakobsoni nimeline Gümnaasium) ja Simo Jarek Zaranek (Tartu Kivilinna Gümnaasium).

2014. aasta suvel töötasid suvemalevlased elektrilise päikesepurjega lendava kosmoselaeva trajektoori arvutamise ning muude Eesti tudengisatelliidi programmi uurimisküsimustega. 

2015. aasta suvel töötasid Teadusmaleva liikmed Helmholtzi pooli ehitamise kallal, mille abil oleks võimalik luua homogeenset magnetvälja, milles saaks testida ESTCube'i ning selle osade omadusi ja käitumist magnetväljas. Sel aastal osalesid Teadusmalevas ka Läti õpilased Viktorija Leimane, Laima Anna Dalbiņa, Reinis Irmejs. 

Teadusmaleva vanem oli 2015. aastal Karl Reinkubjas (Tartu Ülikool). Teadusmaleva liikmed olid Anni Kasikov, Carel Kuusk, Daniil Lepkin, Eigo Varemäe, Eva-Maria Tõnson, Gregor Eesmaa, Karina Sein, Kelli Randmäe ja Markus Rene Pae.

## Tunnustus
*2012 – Eesti teaduse populariseerimise auhind, peapreemia parima uue algatuse kategoorias, Tartu Ülikool

## Viited

## Välislingid
* Priit Rajalo. "Tartus tegutseb sel suvel Eesti esimene teadusmalev", Eesti Televisiooni uudised, 24. juuni 2012
* Priit Ennet. Teadussaade "Labor", Vikerraadio 24. juuni 2012
* "Suvelaagrites osaleb üle 27 tuhande noore", Eesti Noorsootöö Keskus, 20. juuni 2012
* Triin Ilves. "Valmib tudengisatelliit", Vikerraadio, 7. august 2012
* "Teadusmalev: nädal täis tööd", Novaator, 20. juuli 2015
* Eleen Laasner. "Teadusmalevlased näitasid Helmholtzi puuri", Tartu Postimees, 18. august 2015
Johannes Lott

**Johannes Lott** (28. veebruar 1930 Saarepere küla, Kabala vald – 3. juuni 2024) oli Eesti NSV partei- ja riigitegelane.

Tema vanemad olid kolhoosnikud. Lott õppis aastatel 1938–1946 Villevere algkoolis ja 1946–1950 Türi Keskkoolis, kus oli komsomoli algorganisatsiooni sekretär. 1955. aastal lõpetas ta Tartu Riikliku Ülikooli õigusteaduskonna.

Aastal 1977 sai temast ajalookandidaat Tartu Riikliku Ülikooli NLKP ajaloo kateedri all koostatud tööga "Partei tegevus vennasvabariikide linnade, rajoonide ja tootmiskollektiividega internatsionaalse koostöö ja sõprussuhete arendamisel NLKP XXIV kongressi järgsel perioodil. EKP materjalide põhjal". 

## Tegevus Nõukogude partei- ja valitsusasutustes
Aastatel 1954–1957 oli ta ELKNÜ Otepää  rajoonikomitee I sekretär. Aastal 1955 astus ta NLKP-sse. Aastatel 1957–1961 oli ta ELKNÜ Tartu Riikliku Ülikooli Komitee sekretär, seejärel ametiühingu esimees, 1961–1969 Tartu Linna TSN Täitevkomitee esimehe asetäitja, 1969–1978 EKP Tartu Linnakomitee esimene sekretär. Aastatel 1978–1988 oli ta Eesti NSV kultuuriminister.

Ta oli Eesti NSV Ülemnõukogu VIII, IX, X, XI koosseisu (aastatel 1971–1989) saadik ja aastatel 1975–1978 Eesti NSV Ülemnõukogu juhataja, EKP Keskkomitee liige.

## Tegevus juristina
Aastatel 1989–1996 töötas ta riigiprokuratuuris, 1996–1997 oli ta Rahvusvahelises Sotsiaalteaduste Rakenduslikus Kõrgkoolis LEX prodekaanina. Seejärel oli ta Tallinna Vangla jurist.

## Isiklikku
2005. aastast veetis Lott abikaasaga pensionipõlve Pärnus. Neil on poeg Raivo ja tütar.

## Viited

## Kirjandus
* Heiki Raudla. "Pilistvere kihelkond – Eestimaa Taani". Viljandi Muuseum. 2012

## Välislingid
* Johannes Lott, oktoober 1976
* Johannes Lott, veebruar 1977
Dobele ordulinnus

**Dobele ordulinnus** (saksa keeles *Doblen*, läti keeles *Dobeles pils*) oli Saksa ordu Liivi ordu haru ordulinnus Lätis Bērze jõe ääres Dobeles. See ehitati algselt aastatel 1335–1339.

## Linnuseehitus
Linnust hakati ehitama 1335. aastal Liivi ordu maameistri Eberhard von Monheimi juhtimisel Bērze jõe ääres, kuid ehitus katkestati ja seda jätkati 1345. aastal.

Algselt oli ordulinnuses neli ehitist ja sisehoov koos kabeliga. Linnuse läänenurgas asus nelinurkne torn, mille juures asusid väravad.

Dobele ordulinnus oli Liivi ordu Dobele komtuurkonna komtuuride residents.

1620. aastal vallutati linnus Rootsi-Poola sõja käigus Rootsi kuningas Gustav II Adolf vägede poolt.

Aastatel 1643–1649 elas lossis Kuramaa hertsogi Friedrich Kettleri lesk Pommeri Elisabeth Magdalena.

1701. aastal Põhjasõja ajal peatus lossis Rootsi kuningas Karl XII.

Lossi viimased alalised elanikud lahkusid lossist 1730. aastal ning loss on tänapäevaks täielikult lagunenud.


Pilt:Dobelpilis.JPG|
Pilt:Dobelpilis2.JPG|
Pilt:Dobelpilis3.JPG
Pilt:Dobelpilis4.JPG
Pilt:Dobeles pilsdrupas 18. gs.jpg|Vaade Dobele ordulinnuse varemetele 18. sajandi lõpul, Johann Christoph Brotze
Pilt:Dobele 19.gs.jpg|Vaade Dobele ordulinnusele 19. sajandi teisel poolel, Wilhelm Siegfried Stavenhagen


## Välislingid

* Video ordulinnuse varemetest
Lõuna-Korea ansamblite loend

*Siin loetletakse [[Lõuna-Korea]] [[ansambel (muusika)|ansambleid]].*

## 0–9
*1TYM
*24K
*2NE1
*2PM
*2AM
*4Minute
*5dolls
*5tion
*8Eight

## A
* AA
* After School
* After School BLUE
* After School RED
* A Pink
* As One

## B
* B1A4
* B.A.P
* Baby V.O.X.
* Baby Vox Re.V
* Battle
* BEAST
* Big Bang
* Big Mama
* Black Beat
* BLACKPINK
* Block B
* Boohwal
* Brown Eyed Girls
* Brown Eyed Soul
* Bulldog Mansion
* Buzz
* Byul
* Boyfriend
* Brave Girls
* BtoB
* BTS
* Busters

## C
* C-REAL
* Chae Yeon
* Chakra
* Cherry Filter
* CHI CHI
* 
* Chocolat
* Clazziquai
* Click-B
* C.N.BLUE
* Co-Ed School
* Crying Nut
* CSJH
* Crucial Star

## D
* Dalmatian
* Dal Shabet
* Davichi
*DAY6
* Deux
* District 9
* Dok2
* Drunken Tiger
* Dynamic Duo

## E
* Epik High
* Eve
* E.via
* EXO
**EXO-K
**EXO-M
*EXID                                                                                                                                                                                                                                                                                                                                                                                                                                                                                                                                                                                                                          

## F
* F.T. Island
* Fin.K.L
* Fly to the Sky
* f(x)
* F.Cuz

## G
* g.o.d.
* Gang Kiz
* Gfriend
* G-IDLE
* Girl's Day
* Girl Friends
* Girls' Generation
* GOT7
* GP Basic

## H
* Hello Venus
* Highlight
* HITT
* H.O.T.
* Huh Gak
* Humming Urban Stereo
* Hwayobi

## I
* i-13
* I.O.I
* Infinite
* Insooni
* Isak N Jiyeon

## J
* JQT
* JTL
* JYJ
* The Jadu
* Jaurim
* Jewelry
* Jinusean

## K
* KCM
* KARA
* Kiss
* Koyote
* K'Pop
* KNK

## L
* Led Apple
* Leessang
* Loveholic
* LPG (Long Pretty Girls)
* LUV

## M
* MAMAMOO
* MBLAQ
* M.I.L.K
* Maronnier
* MC Mong
* MC The Max
* MC Sniper
* Mighty Mouth
* miss A
* M.I.B
* MOMOLAND
* M&D
* MYNAME

## N
* Narsha
* NCT
**NCT Dream
**NCT 127
**NCT U
* N.EX.T
* Nell
* Nicky Lee
* Nine Muses
* No Brain
* NRG
* N-Train
* NU'EST

## O
* One Way
* Oneus
* Onewe
* Orange Caramel

## P
* Papaya
* Peppertones

## R
* R.ef
* Rainbow
* Rania
* Red Velvet
* Roo'ra
* Rumble Fish

## S
*S the One
* S#arp
* S.E.S
* Sechs Kies
* SECRET
* SeeYa
* SG Wannabe
* SHINee
* Shinhwa
* Shinvi
* Shu-I
* Sistar
* SM The Ballad
* Solbi
* SS501
* Stray Kids
* Sugar
* Sunny Hill
* Super Junior
** Super Junior D&E
** Super Junior-Happy
** Super Junior-K.R.Y
** Super Junior-M
** Super Junior-T
* Supernova
* Supreme Team

## T
* T-Max
* T-ara
* T.T.MA
* Tae Bin
* Tae Jin Ah
* Taegoon
* Tasha Reid
* Teen Top
* The Boss
* The TRAX
* Trouble Maker
* Turbo
* Turtles
* TVXQ
* Twice
* Two Two
* TXT (tomorrow x together) 
* Typhoon

## U
* U-Kiss
* U;Nee
* UN
* Untouchable
* Uptown

## V
* Vibe
* Viva Girls
* VIXX

## W
* Wanna One
* Wheesung
* Winner
* Wonder Girls

## X
* Xiah
* Xing
* X-5 (X-FIVE)

## Y
* YMGA
* Yurisangja

## Z
*
Fortuna Düsseldorf

**Düsseldorfer Turn- und Sportverein Fortuna 1895 e.V.** on Saksamaa linna Düsseldorfi jalgpalliklubi, mis mängib riigi esiliigas 2. Bundesliga.

Klubi on asutatud 1895. aastal. Fortuna on tulnud ühel korral Saksamaa meistriks, 1933. aastal. Aastate 1979 ja 1980 võitis Fortuna Saksamaa karikavõistlused. 1979. aastal jõudis Fortuna UEFA karikavõitjate karikavõistlustel finaali, kus kaotati Hispaania klubile FC Barcelona lisaaja järel 3:4. Bundesligas mängis Fortuna viimati hooajal 2019/20.

## Praegune koosseis
*Seisuga 19. juuli 2023*

## Saavutused
*Saksamaa meister: 1933
*2. Bundesliga võitja: 1989, 2018
*DFB-Pokal: 1979, 1980
*UEFA karikavõitjate karikas: Teine koht (1979)
*Intertoto karikas: 1967, 1984, 1986

## Viited

## Välislingid

* Klubi koduleht
Estronaudid

**Estronaudid** on Eesti põhikoolide õpilastele suunatud kosmosetehnoloogia valdkonna huviklubi. See asutati 2008. aasta sügisel ning on ainus selline Eestis. Kosmoseklubi Estronaudid kuulub erahuvikooli HuviTERA koosseisu ja seda korraldatakse koostöös Tartu Observatooriumi ja Tartu Ülikooliga. 

Estronautide kosmoseklubi juhendaja on Tartu Ülikooli õppejõud ja Tartu Observatooriumi vanemteadur Mart Noorma, aastatel 2008–2009 juhendas neid Miina Härma Gümnaasiumi õpetaja Heli Lätt. Alates 2012. aastast on klubi kaasjuhendaja Hannes Pehk.

Estronautide kosmoseklubi järgi on nimetatud teaduskeskuse Ahhaa interaktiivne eksponaat "Estronautide treeningseade".

## Tegevused
Kosmoseklubi eesmärk on põhikoolide õpilaste õpimotivatsiooni toetamine. Estronautide kosmoseklubi tegevused toimuvad kooliaasta jooksul korra nädalas Tartu Ülikooli füüsika instituudis, Tartu Observatooriumis Tõraveres, Tartu tähetornis, Ahhaa keskuses või muudes teaduse või tehnoloogiaga seotud asutustes. Kosmoseklubi lapsed korraldavad regulaarselt avalikke kosmoseteemalisi üritusi Tartu linna lastele, näiteks igakevadistel Karlova päevadel.

Estronaute käsitleti osana ettekandest teaduskeskuse Ahhaa kosmosenäituse pidulikul avamisel 22. novembril 2012.

Estronautide klubi liikme Joosep Ressi jõuludeks küpsetatud piparkoogisatelliidi EstPiparCube-1 foto valiti 10. jaanuaril 2013 Tartu Postimehe esiküljele, ilmestamaks Martin Pau artiklit Eesti tudengisatelliidi programmist.

Estronautide kosmoseklubi lapsed osalesid telesaate "Rakett 69" mitme osa salvestusel 2012. aasta sügisel. Estronaute on arvukalt näha teadusteatrisaate "Rakett 69" publiku hulgas.

## Viited

## Välislingid
* Estronaudid Facebookis
* Virve Liivanõmm. "Kunagi sõidame niikuinii, estronaudid ees" Õpetajate Leht, 16. oktoober 2009 (Digaris)
* Evar Post. Ükskord purjetame päikesetuules Naiste Maailm, 6. jaanuar 2011
Hellad Velled

**Hellad Velled** on Eesti ansambel. Ansambel tegutseb aastast 2003. Bändi liikmeteks on Märt Loddes, Mart Peedo ja Runno "John" Tamra. Mart Peedo oli varem ansambli Superboys liige. Nad on laulnud end eesti rahva südametesse järgmiste tuntumate loodega: "18", "Suvine", "Selline tunne", "Tee lahti mu lukud", "London", "Poeg on kodus". 

## Liikmed
*Märt Loddes – kitarr, vokaal, mänedžer
*Mart Peedo – vokaal
*Runno "John" Tamra – klahvpillid, vokaal

* Kalev Tilk – akordion, vokaal (2003–2005)

* Hoveri Erik – klahvpillid, vokaal (2005–2015)

## Diskograafia
### Albumid
* "Meeste mäng ja naiste rõõm" (2005)
* "Hallelujah" (2007)
* "Mulle meeldib" (2012)
* "Pidu läheb käima!" (2018)

## Välislingid
*Koduleht
Saulkrasti piirkond (2009–2021)

**Saulkrasti piirkond** (läti keeles *Saulkrastu novads*) oli 1. järgu haldusüksus Lätis Vidzemes.

Piirkond moodustati 2009. aastal Saulkrasti linnast ja Saulkrasti vallast. 2021. aastal moodustati senisest Saulkrasti piirkonnast ja Sēja piirkonnast uus Saulkrasti piirkond.

## Viited
Vene-Rootsi sõda

**Vene-Rootsi sõja** all võidakse silmas pidada mitut erinevat sõda:
***[[Neeva lahing]]** (1240), Põhjala ristisõdade Venemaa ristisõja käigus rootsi sõjakäigu ajal
***[[Käkisalmi sõda]]**  –1323, Rootsi ja Novgorodi vahel Karjalas ja Ingeris
***Rootsi-Novgorodi sõda** (1348–1350), Orešeki linnuse vallutamisega
***[[Vene-Rootsi sõda (1495–1497)]]** (1495–1497)
***[[Vene-Rootsi sõda (1554–1557)]]**
***[[Vene-Rootsi sõda (1570–1595)]]** ehk Kahekümneviieaastane sõda (1570–1595)
****[[Liivi sõda]]** (1558–1582)
****[[Vene-Rootsi sõda (1590–1595)]]**
***[[Ingeri sõda]]** (1610–1617)
****[[Venemaa pärilussõda]]** (1613–1617), Jacob de la Gardie sõjakäik Venemaal ja Novgorodi vallutamine
***[[Teine Põhjasõda]]** (1655–1661)
****[[Vene-Rootsi sõda (1656–1658)]]** (1656–1658)
****[[Vene-Rootsi sõda (1656–1661)]]** (1656–1661)
***[[Põhjasõda]]** (1700–1721)
***[[Vene-Rootsi sõda (1741–1743)]]** (1741–1743)
*** [[Vene-Rootsi sõda (1788–1790)]]** (1788–1790)
***[[Vene-Rootsi sõda (1808–1809)]]** (1808–1809)
*

## Vaata ka
* Rootsi-Novgorodi sõjad
Vadim Gurnik

**Vadim Gurnik** (sündinud 25. aprillil 1993) on Eesti jalgpallur (väravavaht). 

Ta mängib Eesti klubis Tallinna FC Flora.

## Klubikarjäär

## Koondisekarjäär

Ta on kutsutud Eesti U19 koondisse, mis osaleb kodusel 2012. aasta U19 Euroopa meistrivõistluste finaalturniiril .

## Viited

## Välislingid
*Vadim Gurnik jalgpall.ee veebis
Karli Kütt

**Karli Kütt** (sündinud 17. veebruarlil 1993) on eesti jalgpallur (väravavaht). 

Ta mängib Eesti klubis Tartu JK Tammeka.

## Klubikarjäär

## Koondisekarjäär

## Viited

## Välislingid
*Karli Kütt jalgpall.ee veebis
Kevin Ingermann

**Kevin Ingermann** (sündinud 6. juulil 1993) on endine Eesti jalgpallur (kaitsja). 

## Klubikarjäär

## Koondisekarjäär

Ta mängis Eesti U-19 koondises, mis osales kodusel 2012. aasta U-19 Euroopa meistrivõistluste finaalturniiril .

## Dopinguproov
Aastal 2015 andis ta positiivse dopinguproovi. 

## Kriminaalkaristus
13. jaanuaril 2025 mõistis maakohus Ingermannile liitkaristuseks neli aastat vangistust, mida vähendati kolmandiku võrra. Kahe aasta ja kaheksa kuu pikkuse vangistuse alguseks loeti tema eelneva aasta augustis kinnipidamise aega. Süüdistuse kohaselt peksis Viru vanglas viibides ja ka vabaduses viibides mitut isikut. Hilisemat apellatsiooni ringkonnakohtus ei rahuldatud.

## Viited

## Välislingid
*Kevin Ingermann jalgpall.ee veebis
Sander Lepik

**Sander Lepik** (sündinud 14. veebruaril 1993) on eesti jalgpallur (ründaja). 

Ta mängib Eesti klubis FC Viljandi.

## Klubikarjäär

## Koondisekarjäär

## Viited

## Välislingid
*Sander Lepik jalgpall.ee veebis
Martin Kase

**Martin Kase** (sündinud 2. septembril 1993 Jõelähtme vallas) on Eesti jalgpallur (kaitsja).  Ta mängib Eesti Meistriliiga klubis Paide Linnameeskond.

## Klubikarjäär

## Koondisekarjäär

Ta oli kutsutud Eesti U19-koondisse, mis osales kodusel 2012. aasta U19 Euroopa meistrivõistluste finaalturniiril .

## Viited

## Välislingid
*Martin Kase jalgpall.ee veebis
Johannes Kukebal

**Johannes Kukebal** (sündinud 19. juulil 1993) on eesti jalgpallur (kaitsja). 

Ta mängib Eesti klubis JK Tallinna Kalev.

## Klubikarjäär

## Koondisekarjäär

Ta kutsuti Eesti U19 koondisse, mis osales kodusel 2012. aasta U19 Euroopa meistrivõistluste finaalturniiril . Mängija osales kõigis kolmes alagrupimängus, kus nii Portugali, Kreeka kui ka Hispaania vastu sai kirja täismängud.

## Viited

## Välislingid
*Johannes Kukebal jalgpall.ee veebis
Mikk Metsa

**Mikk Metsa** (sündinud 19. märtsil 1993) on endine eesti jalgpallur. 

Ta mängis viimati Eesti klubis Viljandi JK Tulevik.

## Klubikarjäär

## Koondisekarjäär
Ta on kutsutud Eesti U19 koondisse, mis osaleb kodusel 2012. aasta U-19 Euroopa meistrivõistluste finaalturniiril .

## Viited

## Välislingid

*Mikk Metsa jalgpall.ee veebis
Märten Pajunurm

**Märten Pajunurm** (sündinud 29. aprillil 1993) on eesti jalgpallur (kaitsja). 

Ta mängib Eesti klubis FC Kuressaare. Tuntud oma väravatähistamiste poolest.

## Klubikarjäär

## Koondisekarjäär

Ta oli kutsutud Eesti U19-koondisse, mis osales kodusel 2012. aasta U-19 Euroopa meistrivõistluste finaalturniiril. 

## Viited

## Välislingid
*Märten Pajunurm jalgpall.ee veebis
Artur Pikk

**Artur Pikk** (sündinud 5. märtsil 1993 Tartus) on Eesti jalgpallur (kaitsja). Ta mängib Poola esiliiga klubis Miedź Legnica.

## Klubikarjäär
Pikk veetis laenulepingu alusel Tartu Tammekas poolteist aastat, mille jooksul mängis Tammeka meeskonnas 39 liigamängu. 

## Koondisekarjäär
Ta kuulus Eesti U19-koondisse, mis osales kodusel 2012. aasta U19 Euroopa meistrivõistluste finaalturniiril.

Eesti täiskasvanute koondises mängis ta esimest korda 7. juunil 2014 Tadžikistani vastu. Ta pääses väljakule kohtumise 93. mänguminutil. Esimese värava rahvuskoondises lõi ta 11. novembril 2015 sõprusmängus Gruusiaga.

## Karjääri statistika
### Klubi
*Uuendatud seisuga 22. november 2017*

### Koondis
*Uuendatud seisuga 9. juuni 2018*

### Koondiseväravad

## Saavutused
### Klubi
;Tartu FC HaServ:
* Väike karikas: 2009

;Tallinna FC Levadia:
* Meistriliiga: 2013, 2014
* Evald Tipneri karikas: 2014
* Eesti Superkarikas: 2013

;Borissovi FK BATE:
* Valgevene kõrgliiga: 2016
* Valgevene Superkarikas: 2016

## Vaata ka
*Eesti jalgpallikoondislaste loend

## Viited

## Välislingid

*Eesti Jalgpalli Liidu profiil
*Transfermarkti profiil
*Koondise mängud
Brent Lepistu

**Brent Lepistu** (sündinud 26. märtsil 1993 Tallinnas) on eesti jalgpallur (poolkaitsja). Ta mängib Eesti Meistriliiga klubis FCI Levadia.

## Mängijakarjäär

### Kristiansund
20. detsembril 2017 sõlmis Lepistu 2,5-aastase lepingu Norra kõrgklubiga Kristansund BK.

## Koondisekarjäär
Lepistu kuulus Eesti U19 koondisse, mis osales kodusel 2012. aasta U-19 Euroopa meistrivõistluste finaalturniiril.

A-koondises debüüdi tegi Lepistu 27. detsembril 2014 sõpruskohtumises Katari vastu. Samas mängus tegid oma debüüdi veel Vladimir Avilov ja Andreas Raudsepp.

## Karjääri statistika
### Klubi
*Uuendatud seisuga 22. november 2017*

### Koondis
*Uuendatud seisuga 9. juuni 2018*

## Saavutused
### Klubi
;Tallinna FC Flora:
* Meistriliiga: 2015, 2017
* Evald Tipneri karikas: 2013, 2016
* Eesti Superkarikas: 2014, 2016

## Isiklikku
Tema elukaaslane on tennisist Anett Kontaveit; septembris 2024 sündis neile poeg.

## Vaata ka
*Eesti jalgpallikoondislaste loend

## Viited

## Välislingid

*
*
*Transfermarkti profiil
Nikita Martõnov

**Nikita Martõnov** (sündinud 4. septembril 1993) on eesti jalgpallur (poolkaitsja). 

Ta mängib Eesti klubis Tallinna FC Levadia.

## Klubikarjäär

## Koondisekarjäär
Ta kuulus Eesti U-19 koondisse, mis osales kodusel 2012. aasta U19 Euroopa meistrivõistluste finaalturniiril .

## Viited

## Välislingid
*
Andreas Raudsepp

**Andreas Raudsepp** (sündinud 13. detsembril 1993 Rakveres) on Eesti jalgpallur (poolkaitsja). Ta mängib Eesti Premium liiga klubis Nõmme Kalju.

## Koondisekarjäär
Ta kuulus Eesti U19 koondisse, mis osales kodusel 2012. aasta U19 Euroopa meistrivõistluste finaalturniiril .

A-koondise debüüdi tegi Raudsepp 27. detsembril 2014 sõpruskohtumises Katari vastu. Samas mängus tegid oma debüüdi veel Brent Lepistu ja Vladimir Avilov.

## Karjääri statistika
### Klubi
*Uuendatud seisuga 22. november 2017*

### Koondis
*Uuendatud seisuga 22. november 2017*

## Saavutused
### Klubi
;Tallinna FC Levadia:
* Meistriliiga: 2013, 2014
* Evald Tipneri karikas: 2012, 2014
* Eesti Superkarikas: 2013, 2015

## Vaata ka
*Eesti jalgpallikoondislaste loend

## Viited

## Välislingid
*Eesti Jalgpalli Liidu profiil
*Transfermarkti profiil
*Koondise mängud
Roman Sobtšenko

**Roman Sobtšenko** (sündinud 25. jaanuaril 1994 Püssis) on Eesti jalgpallur (poolkaitsja).

Ta mängib Eesti Meistriliiga klubis JK Narva Trans.

## Klubikarjäär

## Koondisekarjäär

## Viited

## Välislingid
*Roman Sobtšenko jalgpall.ee veebis